To mænd fra Aalborg blev i dag varetægtsfængslet i fire uger.

De to mænd, der i torsdags røvede Nordea Bank i Suldrup, er i dag blevet varetægtsfængslet i fire uger. De to mænd på henholdsvis 21 og 25 år fra Aalborg blev i går anholdt og sigtet for røveriet. Udbyttet fra røveriet var 25.000 kroner, og politiet har foreløbig fundet halvdelen af beløbet ved ransagning på forskellige adresser. Dagens grundlovsforhør foregik for lukkede døre. Den ene af de to mænd kærede fængslingen.